Ванпанчмен

Ванпанчмен (, буквално: Човек со еден удар) — јапонски веб-стрип создаден од мангака под псевдонимот ONE, кој се објавува слободно на семрежјето од 2009 г. Во 2012 г., делото започнало да се издава во цифрен манга-формат со илустрации на Јусуке Мурата под раководство на ONE. Вкупното објавување на манги само во Јапонија во 2017 г. надминало 14 милиони примероци. Заклучно со април 2020 г., бројот на продадени манги надминал 30 милиони примероци.

Од октомври до декември 2015 г., аниме-адаптација на мангата, произведена од студиото Madhouse, била прикажувана на различни телевизиски канали во Јапонија. На крајот на 2016 г. било најавено излегувањето на втората сезона на серијата, произведена од студиото за анимација J.C.Staff. Втората сезона на анимето била премиерно прикажана на 9 април 2019 г. Во август 2022 г., било објавено објавувањето на третата сезона на анимето. Во февруари 2024 г. бил објавен трејлерот за третата сезона, а бил откриен и составот на аниматорите и гласовните глумци.One-Punch Man Season 3 Anime's Trailer Reveals Staff, Cast - News - Anime News Network

 Содржина 
На неименувана планета беснеат чудовишта, а Здружението на херои е создадено да се бори против нив. Го рангира секој негов член од класа „C“ до класа „S“. Класата на херојот зависи од неговиот углед и способности.

Главниот лик е Саитама, кој прави херојски дела за своја забава. Уште од детството сонувал да стане суперхерој. Откако созреал и се борел со чудовиште за првпат, започнал со тренинзите што, според него, го довеле до точка што сега може да го победи секој противник со еден удар. И покрај неговите подвизи, Саитама не ги рекламирал и останал непознат за општеството долго време. Откако го стекнал младиот киборг Генос како ученик, Саитама учи од него за Здружението на херои и се придружува на него, положувајќи ги сите физички испитувања, но паѓајќи во писмениот дел, поради што завршува во C-класа, а Генос во S-класа. Излегува дека повеќето од хероите што го запознаваат Саитама го гледаат со презир, не верувајќи дека тој е всушност посилен од кој било херој на здружението, но оние што подобро го запознаваат почнуваат да го почитуваат и бараат да му станат негови ученици. Постепено, името на Саитама добива одредена слава, но општеството сè уште одбива да ги препознае неговите достигнувања, па дури и го критикува херојот за градските згради уништени за време на битките. И покрај тоа, Саитама го продолжува своето учество во Здружението на херои и подоцна е пријавен во B-класа.

По нападот на вонземјаните, чиј брод бил уништен од Саитама, Здружението на херои добива дополнителни средства и го проширува сопственото влијание. Чудовиштата, незадоволни од засилувањето на Здружението на херои, создаваат сопствено Здружение на чудовишта, кое започнува организирана борба против хероите.

 Наводи 

 Надворешни врски 





__СОСОДРЖИНА__
__ИНДЕКС__

Категорија:Манги
Категорија:Аниме-серии
Категорија:Манга од 2009 година
Категорија:OVA
Категорија:Манга од 2012 година